internet vaartha 140 Views
శాన్‌ఫ్రాన్సిస్కో : యాహూ కంపెనీని అమెరికా మరో దిగ్గజం వెరిజాన్‌ సంస్థ 4.8 బిలియన్‌ డాలర్లకు కొనుగోలుకు నిర్ణయించిన తర్వాత ఆ సంస్థలో ప్రస్తుతం కొనసాగుతున్న సిఇఒ మారిస్సా మేయర్‌ వైఖరి ఏమిటన్న అంశంపై అన్నివర్గాల దృష్టిఉంది. ఇంటర్నెట్‌ దిగ్గజాన్ని కోలుకునే దిశగా తీసుకురావడానికి ఆమె అనేక రకాలుగా కృషిచేసారు. గూగుల్‌ నుంచి మేయర్‌ను అప్పట్లో యాహూ నియమించుకుంది. 2012లో ఆమె నియామకం సమయంలో పుష్కలంగా ప్యాకేజి అందించింది. యాహూ చేతులు మారినతర్వాత ఆమె సహజంగానే వెళ్లిపోయే అవకాశం ఉంది. ఈక్విలార్‌ విశ్లేషణ ప్రకారం చూస్తే మేయర్‌ ప్యాకేజి 218.9 మిలియన్‌ డాలర్లుగా ఉంటుంది. యాజమాన్య బదలాయిం పువల్ల మేయర్‌ చివరకు ప్రత్యేక ప్యాకేజి కూడా అందుకునే అవకా శం ఉంది. 2012నుంచి సిఇఒగా మేయర్‌ 114.7 మిలియన్‌ డాలర్లు వాస్తవపేప్యాకేజిగా అందుకున్నట్లు సమాచారం. ఆమె తీసుకున్న నగదురూపం వేతనం, వాటాలు, లాభాల్లో వాటా, స్టాక్‌ ఆప్షన్స్‌ వంటివి అదనంగా ఉన్నాయి. వీటికితోడు 43.4 మిలియన్‌ డాలర్ల వాటాలను కొనుగోలుచేసారు. దీనివల్ల నాలుగు మిలియన్‌ డాలర్ల స్టాక్‌ను ఆమె ఈ ఏడాది ఆర్జించినట్లు ఈక్విలార్‌ నివే దిక స్పష్టంచేస్తోంది. ఈ మూడు గణాంకాలే మొత్తంగాచూస్తే 162.1 మిలియన్‌ డాలర్లుగా ఉన్నాయి. కంపెనీనుంచి వైదొలిగిన పక్షంలో ఆమెకు మరోబంగారు ప్యారాచూట్‌ లభించినట్లేనని ఈక్వి లార్‌ అంచనా వేసింది. ప్రత్యేక ప్యాకేజి కింద ఆమెకు 56.8 మిలియన్‌ డాలర్లు అందుతాయి. అయితే మేయర్‌ కాలంలో యాహూ పనితీరు మందగమనంగా ఉందన్న అంచనాలున్నాయి. ఒకానొక సమయంలో ఈమెకు ఇచ్చే వేతనం 158 మిలియన్‌ డాలర్లకు సైతం పెరిగింది. అయితే వాటాల విలువలు దిగజారాయి. విదేశీ బహుళజాతి కంపెనీలు టాప్‌స్థాయి ఉద్యోగులు తరచూ మారిపోకుండా వారిని కొనసాగించుకునేందుకు వారికి భారీవేతన ప్యాకేజి ఆఫర్‌చేస్తున్న సంగతి తెలిసిందే. ప్రస్తుతం యాజమా న్యం మారిన యాహూ కొత్త సిఇఒ వస్తే మారిస్సా మేయర్‌కు భారీ వేతన ప్యాకేజి అందుతుంది.